Diari Oficial de la Generalitat Valenciana


Sumari del DOGV 9971, del 01-11-2024 (2024/11501)

RESOLUCIÓ d'1 de novembre de 2024, de la Direcció General de Transports i Logística, per la qual es deixen sense efecte els dies de descans obligatori en la prestació de servicis de taxis en l'Àrea de Prestació Conjunta de València a conseqüència de les pluges torrencials i inundacions esdevingudes a la província de València
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9971

Data del DOGV
:   01-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11591

CVE
:   GQFT-N-2359-30858

Data del document
:   01-11-2024

Organisme emissor
:   Conselleria de Medi Ambient, Infraestructures i Territori

Tipus de document
:   Resolució

Anàlisi jurídica

 Descriptors 

:   * taxi
    * desastre natural

La Llei 13/2017, de 8 de novembre, de la Generalitat, del Taxi de la Comunitat Valenciana establix, de manera específica, en el seu article 15, la facultat de l'Administració per a prendre mesures de control de l'oferta de taxis i d'harmonització de la competència entre els taxistes.

L'Orde  7/2020, de 10 d'agost, de la Conselleria de Política Territorial, Obres Públiques i Mobilitat, per la qual es regula el sistema de descans obligatori i la limitació diària en la prestació de servicis de taxi en l'àrea de prestació conjunta de València, establix que mitjançant resolució de la persona titular de la direcció general competent en  matèria de transport podrà ampliar-se o reduir-se el nombre d'hores de prestació del servici diari, així com, modificar-se l'hora d'inici i finalització del servici, o ambdues, a les quals es fa referència en l'apartat primer de l'article  2, que en l'actualitat  fixa en 18 hores el límit màxim en cada jornada de dilluns a diumenge. Així mateix, l'article 4 regula la possibilitat de dictar instruccions mitjançant resolució adaptant el règim de descans a la demanda real.

De conformitat amb la normativa anterior, s'establix la prestació del servici de taxi en dos descansos obligatoris setmanals, no obstant això, donada la situació urgent creada a conseqüència de les pluges torrencials i inundacions esdevingudes a la província de València, es fa necessari retirar les restriccions que operen de manera habitual a la prestació del servici de taxi.

Per tant, d'acord amb la normativa citada, i fent ús de les facultats atribuïdes en l'article 16 del Decret 147/2023, de 5 de setembre, del Consell, d'aprovació del Reglament orgànic i funcional de la Conselleria de Medi Ambient, Aigua, Infraestructures i Territori, resolc:

*Primer. Alçament de les restriccions per a prestar servici*

Totes les autoritzacions de taxi de l'Àrea de Prestació Conjunta de València (APCV) podran prestar servici de dilluns a diumenge amb 24 hores de servici en cada jornada.

*Segon. Efectes*

La present resolució tindrà efecte a partir del dia de la seua firma i deixa sense efectes a la Resolució de 22 de desembre de 2023 de la Direcció General de Transports i Logística, per la qual es determinen els dies de descans obligatori en la prestació de servicis de taxis en l'Àrea de Prestació Conjunta de València per a l'any 2024.

Contra la present resolució, que no esgota la via administrativa, es podrà interposar recurs d'alçada davant la Secretaria Autonòmica d'Infraestructures i Transports en el termini d'un mes, a comptar des de l'endemà de la seua publicació en el *Diari Oficial de la Generalitat Valenciana*, d'acord amb el que establixen els articles 121 i 122 de la Llei 39/2015, d'1  d'octubre, del Procediment  Administratiu Comú de les Administracions Públiques, sense perjuí que s'utilitze qualsevol altra  via que es considere oportuna.

  

València, 1 de novembre de 2024

Manuel Ríos Pérez

Director General de Transports i Logística